શહેરમાં પોલીસની ભીંસ વચ્ચે પણ બુટલેગરો દારૂનો વેપલો કરવા માટે મથામણ કરતા હોય તેઓના ઈરાદા નાબૂદ કરવા માટે પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા, એસીપી ક્રાઇમ સરવૈયાની સૂચનાથી ડીસીબી પીઆઇ એચ એમ ગઢવીના માર્ગદર્શન હેઠળ પીએસઆઇ અતુલ સોનારા અને તેમની ટિમ પેટ્રોલીંગમાં હતી દરમિયાન હેડ કોન્સ્ટેબલ અનિલભાઈ સોનારા, મહેશભાઈ મંઢ અને નિશાંતભાઈ પરમારને મળેલી ખાનગી હકીકત આધારે સમીરભાઈ શેખ, અજીતસિંહ પરમાર, હરદેવસિંહ રાણા, નિલેશભાઈ ડામોર સહિતના સ્ટાફને સાથે રાખીને જુના મોરબી રોડ ઉપર આવેલ લાતી પ્લોટમાં એક બંધ શેરીમાં મોડી રાત્રે અવાવરું જગ્યાએ દરોડો પાડ્યો હતો પોલીસને જોઈ ચારેક શખ્સો અંધારામાં નાશી છૂટ્યા હતા આઇસર મળી આવતા તેની જડતી લેતા પાર્ટી સ્પેશ્યલ અને એપિસોડ બ્રાન્ડનો 375 પેટી એટલે કે 4500 બોટલ જેની કિંમત 18 લાખ રૂપિયા થતી હોય તે મળી આવતા 18 લાખનો દારૂ અને 10 લાખનું આઇસર મળી કુલ 28 લાખનો મુદામાલ કબ્જે કર્યો હતો તપાસ કરતા નાશી છૂટેલા બુટલેગરો ચામડીયા ખાટકીવાસના કુખ્યાત હિસ્ટ્રીશીટર ઇબ્રાહિમ ઉર્ફે ઇભલો કરીમભાઇ કાથરોટીયા તેના બે સગા ભાઈઓ મહેબૂબ ઉર્ફે મેબલો કાથરોટીયા અને સલીમ કાથરોટીયા હોવાનું જાણવા મળતા ત્રણેય ભાઈઓ અને આઇસર ચાલક સહીત ચાર સામે ગુનો નોંધી શોધખોળ હાથ ધરી છે.